ΓΡΑΠΤΗ ΕΡΩΤΗΣΗ E-0395/03

υποβολή: Alexander de Roo (Verts/ALE) προς την Επιτροπή

(13 Φεβρουαρίου 2003)

Θέμα: Σχέδια οικοδόμησης στη λίμνη Ijmeer (στη μικρή πόλη του Uitdam)

Το επαρχιακό συμβούλιο της Βορείου Ολλανδίας προτίθεται ως φαίνεται, τούτο δε σύμφωνα με το σχέδιο περιφερειακής χωροταξίας για την επαρχία Noord-Holland Zuid, να επιτρέψει την κατασκευή λιμένος αναψυχής, καθώς και τηνλοποίηση ενός μεγαλεπίβολου οικοδομικού έργου για μόνιμες δραστηριότητες αναψυχής στο Uitdam που βρίσκεται στη λίμνη Ijmeer. Πρόκειται για ένα σχέδιο το οποίο τοποθετείται εξ ολοκλήρου εκτός του προστατευτικού προχώματος και ως εκ τούτου βρίσκεται κατά 100 % στη λίμνη Ijmeer που προστατεύεται από την ευρωπαϊκή οδηγία για τα πτηνά.

Δεν πρόκειται για ένα μικρό camping με αντίσκηνα, αλλά για ένα τεράστιο κέντρο διακοπών (250 κατοικίες) και την κατασκευή λιμένος αναψυχής (450 θέσεις πρόσδεσης), με αποτέλεσμα να περιορισθεί μονίμως κατά 3 περίπου εκτάρια το ενδιαίτημα των πτηνών και λοιπών ζώων και φυτών της λίμνης Ijmeer. Ενδέχεται να προκληθούν σοβαρές ζημίες στο περιβάλλον. Στην περίπτωση αυτή θα πρέπει να εγκαταλειφθεί το σχέδιο αυτό, εκτός εάν οι ολλανδικές αρχές λάβουν αντισταθμιστικά μέτρα για την πλήρη διασφάλιση της ακεραιότητας του ενδιαιτήματος των προστατευομένων ειδών πτηνών, ζώων και φυτών.

Δεν συμμερίζεται η Επιτροπή την άποψη ότι οι ολλανδικές αρχές οφείλουν να εξετάσουν τις επιπτώσεις που θα είχε για το οικολογικό καθεστώς της λίμνης Ijmeer η κατασκευή λιμένος αναψυχής, καθώς και τηνλοποίηση ενός μεγαλεπίβολου οικοδομικού έργου για μόνιμες δραστηριότητες αναψυχής·

Μπορεί να αναφέρει η Επιτροπή ποια είναι η θέση σχετικά με το ως άνω σχέδιο·

Απάντηση της κας Wallstrm εξ ονόματος της Επιτροπής

(12 Μαρτίου 2003)

Σύμφωνα με το άρθρο 6 παράγραφος 3 της οδηγίας 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών ενδιαιτημάτων (οικοτόπων) καθώς και της άγριας πανίδας και χλωρίδας(1) (Οδηγία για τα Ενδιαιτήματα), η οποία, δυνάμει του άρθρου 7, εφαρμόζεται επίσης και στις ζώνες ειδικής προστασίας (ΖΕΠ) που χαρακτηρίζονται δυνάμει της οδηγίας 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών(2), κάθε σχέδιο, μη άμεσα συνδεόμενο ή αναγκαίο για τη διαχείριση του τόπου, το οποίο όμως είναι δυνατόν να επηρεάζει σημαντικά τον εν λόγω τόπο, καθαυτό ή από κοινού με άλλα σχέδια, εκτιμάται δεόντως ως προς τις επιπτώσεις του στον τόπο, λαμβανομένωνπόψη των στόχων διατήρησής του.

Η ΖΕΠ IJmeer έχει συνολική έκταση 7,400 εκταρίων περίπου. Το αναφερθέν από το Αξιότιμο Μέλος του Κοινοβουλίου προγραμματιζόμενο κατασκευαστικό έργο θα επηρεάσει άμεσα την περιοχή τριών περίπου εκταρίων εντός της Ζώνης Ειδικής Προστασίας. Προκειμένου να είναι δυνατή η λήψη απόφασης για το κατά πόσον το προβλεπόμενο από το άρθρο 6 παράγραφοι 3 και 4 της οδηγίας 92/43/ΕΟΚ καθεστώς πλήρους προστασίας εφαρμόζεται στο προκείμενο έργο, πρέπει να διερευνηθεί εάν το έργο ενδέχεται να έχει σημαντικές επιπτώσεις στον τόπο. Η έρευνα αυτή πρέπει να διενεργηθεί από τις ολλανδικές αρχές. Τα στοιχεία που προσκομίζει το Αξιότιμο Μέλος του Κοινοβουλίου δεν επιτρέπουν, αυτά καθαυτά, να συναχθεί συμπέρασμα για το κατά πόσον ενδέχεται ναπάρξουν σημαντικές επιπτώσεις.

(1) ΕΕ L 206 της 22.7.1992.

(2) ΕΕ L 103 της 25.4.1979.